ตลาดหุ้นเอเชียขยับขึ้นเพียงเล็กน้อยเช้านี้ หลังเฟดส่งสัญญาณขึ้นดบ.เดือนหน้า
ตลาดหุ้นเอเชียขยับขึ้นเพียงเล็กน้อยเช้านี้ หลังเฟดส่งสัญญาณขึ้นดบ.เดือนหน้า
17 ส.ค. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นเพียงเล็กน้อยในเช้าวันนี้ เนื่องจากตลาดได้รับแรงกดดันหลังธนาคารกลางสหรัฐ (เฟด) ส่งสัญญาณขึ้นดอกเบี้ยในเดือนหน้า
โดยดัชนี MSCI Asia Pacific บวก 0.1% แตะที่ 139.69 จุด เมื่อเวลาประมาณ 9.10 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,596.26 จุด ลดลง 0.25 จุด, ดัชนี SSE Composite ตลาดหุ้นจีนเปิดวันนี้ที่ 3,106.99 จุด ลดลง 3.05 จุด, ดัชนี HSI ตลาดหุ้นฮ่องกงเปิดวันนี้ที่ 22,995.51 จุด เพิ่มขึ้น 84.67 จุด, ดัชนี TAIEX ตลาดหุ้นไต้หวันเปิดวันนี้ที่ 9,121.18 จุด เพิ่มขึ้น 10.82 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,045.37 จุด ลดลง 2.39 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,855.57 จุด ลดลง 3.23 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,695.57 จุด ลดลง 4.32 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,999.81 จุด เพิ่มขึ้น 16.43 จุด
ทั้งนี้ นายวิลเลียม ดัดลีย์ ประธานเฟดสาขานิวยอร์ก ได้เปิดเผยเมื่อวานนี้ว่า มีความเป็นไปได้ที่เฟดจะปรับขึ้นอัตราดอกเบี้ยในการประชุมวันที่ 20-21 ก.ย.นี้ ขณะที่นายเดนนิส ล็อคฮาร์ท ประธานเฟดสาขาแอตแลนตา กล่าวว่า เศรษฐกิจสหรัฐมีความแข็งแกร่งเพียงพอที่จะรองรับการปรับขึ้นอัตราดอกเบี้ยอย่างน้อย 1 ครั้งก่อนสิ้นปีนี้ ขณะที่การจ้างงานยังคงเพิ่มขึ้น และเงินเฟ้ออยู่ในทิศทางที่เหมาะสม